ಗಢ ಗಢ ನಡುಗಿಸುವಂಥ ಪವರ್ ಸಖತ್ತಾಗಿದೆ ಅಧೀರನ ಫಸ್ಟ್ಲುಕ್ ಕೆಜಿಎಫ್ ಚಿತ್ರತಂಡ ಸಂಜಯ್ ದತ್ ಬರ್ತ್ಡೇ ಪ್ರಯುಕ್ತ ಬಿಗ್ ಸರ್ಪ್ರೈಸ್ ಕೊಟ್ಟಿದೆ. ಕೆಜಿಎಫ್ ಸೀಕ್ವೆಲ್ಗಾಗಿ ಕಾಯುತ್ತಿರುವ ಫ್ಯಾನ್ಸ್ ಮುಖದಲ್ಲಿ ಕಳೆ ಹೆಚ್ಚಾಗಿದೆ. ಯಾಕಂದ್ರೆ, ಒಂದೂವರೆ ವರ್ಷ ಕಾದಿದ್ದಕ್ಕೆ ಕೊನೆಗೂ ಅಧೀರನ ಗೆಟಪ್ ಇಂದು ರಿವೀಲ್ ಆಗಿದೆ. ಪಾತ್ರಕ್ಕೆ ತಕ್ಕಂತ ಗೆಟಪ್ನಲ್ಲಿ ಸಂಜಯ್ ದತ್ ದರ್ಶನ ಆಗಿದೆ. ಎರಡು ದಿನಗಳ ಹಿಂದೆ ಚಿತ್ರತಂಡ ಸಾಮಾಜಿಕ ಜಾಲತಾಣದಲ್ಲಿ ವಿಭಿನ್ನವಾದ ಪೋಸ್ಟರ್ವೊಂದನ್ನು ಪೋಸ್ಟ್ ಮಾಡಿ ಅಭಿಮಾನಿಗಳಲ್ಲಿ ಹುಚ್ಚೆಬ್ಬಿಸಿತ್ತು. ಸದ್ಯ ಪೋಸ್ಟರ್ ರಿಲೀಸ್ ಆಗಿ ಈ ಬಗ್ಗೆ ಈಗಾಗಲೇ ಒಳ್ಳೆಯ ಪ್ರತಿಕ್ರಿಯೆಗಳು ಕೇಳಿ ಬರುತ್ತಿವೆ. ಲುಕ್ ಬಗ್ಗೆ ಸಂಜು ಬಾಬಾ ಖುಷ್.! ಅಧೀರನ ಲುಕ್ ರಿಲೀಸ್ ಆಗುತ್ತಿದಂತೆಯೇ ನೆಟ್ಟಿಗರು ಫುಲ್ ಬ್ಯುಸಿಯಾಗಿದ್ದಾರೆ. ಎಲ್ಲೆಂದರಲ್ಲಿ ಅಧೀರನ ಲುಕ್ ಶೇರ್ ಆಗುತ್ತಿದ್ದು, ಈ ಬಗ್ಗೆ ನಟ ಸಂಜಯ್ ದತ್ ಕೂಡ ಟ್ವೀಟ್ ಮಾಡಿದ್ದಾರೆ. ಕೆಜಿಎಫ್ ಚಿತ್ರತಂಡದ ಜೊತೆ ಕೆಲಸ ಮಾಡಿದ್ದು ಖುಷಿ ಕೊಟ್ಟಿದೆ. ನನ್ನ ಬರ್ತ್ಡೇಗೆ ಇದಕ್ಕಿಂತ ಒಳ್ಳಯ ಗಿಫ್ಟ್ ಏನೂ ಆಗಿರಲು ಸಾಧ್ಯವಿಲ್ಲ. ಕಂಪ್ಲೀಟ್ ಕೆಜಿಎಫ್ ಚಿತ್ರತಂಡಕ್ಕೆ ನನ್ನ ಧನ್ಯವಾದಗಳು ಎಂದು ತಮ್ಮ ಟ್ವಿಟ್ಟರ್ ಖಾತೆಯಲ್ಲಿ ಮನಬಿಚ್ಚಿ ಹಂಚಿಕೊಂಡಿದ್ದಾರೆ.